钦定古今图书集成/理学汇编/字学典/第108卷 > 蔡襄
## 钦定古今图书集成/理学汇编/字学典/第108卷 > 蔡襄

按《宋史》本传：“蔡襄，字君谟，兴化仙游人。举进士，为西
京留守推官。庆历三年，知谏院，迁龙图阁直学士，知
开封府，再知福州，拜端明殿学士。治平三年卒，赠吏
部侍郎。襄工于书，为当时第一，仁宗尤爱之，制元舅
《陇西王碑文》，命书之。及令书温成后父碑，则曰：‘此待
诏职耳’。”不奉诏。乾道中，赐谥忠惠。

按《墨池编》：“君谟真、行、草皆优入妙品，笃好博学，冠卓
一时。少务刚劲有气势，晚归于淳淡婉美。然颇自惜
重，不轻为书与人。”

按《欧阳文忠公集》“苏子美兄弟后，君谟书独步当世，
笔有师法，行书第一，小楷第二，草书第三。就其所长，
求其所短，大字为少疏也。”

按《东坡集》，“君谟真、行、草、隶无不如意，其遗力馀意，变
为飞白，可爱而不可学。”近岁书以君谟为第一，而论
者或不然，殆未易与不知者言也。

按《山谷集》：蔡君谟行书简札甚秀丽，作草，自云“得苏
才翁屋漏法。”

按《梦溪笔谈》：“古人以散笔作隶书，谓之散隶。近岁蔡
君谟又以散笔作草书，谓之散草，或曰飞草。其法皆
生于飞白，亦自成一家。”

按《苏魏公集》，君谟作“飞草，尽风云龙蛇之变。”

按《宣和书谱》：“蔡襄工字学力将求配古人，大字钜数
尺，小字如毫发。笔力位置，大者不失结密，小者不失
宽绰。至于科斗篆籀、正隶、飞白、行草、章草、颠草，靡不
臻妙，而尤长于行在。前辈中自有一种风味，笔甚劲
而姿媚有馀。襄游戏茗事，间有《前后茶录》，复有《荔枝谱》。世人摹之，石自珍其书，以谓有翔龙舞凤之势。识”
者不以为过，而复推为本朝第一也。今御府所藏正
书三：《南郊庆成诗》《茶录》《还颍诗》。

按《平园集》，蔡忠惠公大字端重沈著，宜为本朝法书
第一。《洛阳桥记》与《吐谷浑词》皆大书之冠冕也。
按《韵语阳秋》，“君谟始学周越书，其变体出于颜平原。”
按书法流传，图书学自汉，蔡邕至唐。纾皆亲相授
受，惟蔡襄毅然独起，可谓“间世豪杰之士。”

按《容台集》：蔡忠惠公书《昼锦堂记》，每一字书数字，择
其合作者存之，名为“百衲碑。”